title: Odluka Političkog i sigurnosnog odbora (ZVSP) 2016/49 od 7. siječnja 2016. o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2016)

text:
               19.1.2016

               HR

               Službeni list Europske unije

               L 12/47

         ODLUKA POLITIČKOG I SIGURNOSNOG ODBORA (ZVSP) 2016/49
   od 7. siječnja 2016.
   o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1), a posebno njezin članak 7. stavak 1.,
   budući da:

               (1)

               Na temelju Odluke 2014/486/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke o političkom nadzoru i strateškom usmjeravanju savjetodavne misije Europske unije za reformu sektora civilne sigurnosti u Ukrajini (EUAM Ukraine), uključujući odluku o imenovanju voditelja misije.

               (2)

               PSO je 23. srpnja 2015. donio Odluku 2015/1496/ZVSP (2) o produljenju mandata g. Kálmána MIZSEIJA kao voditelja misije EUAM Ukraine do 30. studenoga 2015.

               (3)

               Visoki predstavnik Unije za vanjske poslove i sigurnosnu politiku 18. prosinca 2015. predložio je imenovanje g. Kęstutisa LANČINSKASA voditeljem misije EUAM Ukraine,

         DONIO JE OVU ODLUKU:
   Članak 1.
   G. Kęstutis LANČINSKAS imenuje se voditeljem savjetodavne misije Europske unije za reformu sektora civilne sigurnosti u Ukrajini (EUAM Ukraine) od 1. veljače 2016. do 31. siječnja 2017.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. siječnja 2016.

            Za Politički i sigurnosni odbor

            Predsjednik

         W. STEVENS

      (1)  SL L 217, 23.7.2014., str. 42.

      (2)  Odluka Političkog i sigurnosnog odbora (ZVSP) 2015/1496 od 23. srpnja 2015. o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/3/2015) (SL L 233, 5.9.2015., str. 7.).


title: Odluka Vijeća (ZVSP) 2016/993 od 20. lipnja 2016. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA)

text:
               21.6.2016

               HR

               Službeni list Europske unije

               L 162/18

         ODLUKA VIJEĆA (ZVSP) 2016/993
   od 20. lipnja 2016.
   o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. svibnja 2015. donijelo Odluku (ZVSP) 2015/778 (1).

               (2)

               Vijeće je 23. svibnja 2016. u svojim zaključcima o operaciji EUNAVFOR MED SOPHIA pozdravilo izraženu spremnost predsjednika Predsjedničkog vijeća libijske vlade nacionalnog jedinstva na suradnju s Unijom na temelju tih zaključaka te postiglo dogovor o produljenju mandata operacije EUNAVFOR MED SOPHIA za godinu dana i, zadržavajući usredotočenost na njezin temeljni mandat, o dodavanju sljedećih dviju popratnih zadaća:

                           —

                           izgradnje kapaciteta i osposobljavanja libijske obalne straže i mornarice te razmjene informacija s njima, na temelju zahtjeva legitimnih libijskih vlasti i uzimajući u obzir potrebu za libijskom odgovornošću,

                           —

                           doprinosa razmjeni informacija, kao i provedbi embarga na oružje na otvorenom moru uz obalu Libije koji je nametnuo UN na temelju nove rezolucije Vijeća sigurnosti UN-a.

               (3)

               Vijeće sigurnosti UN-a nametnulo je, izmijenilo i potvrdilo embargo na oružje Libiji rezolucijama Vijeća sigurnosti UN-a (RVSUN) 1970 (2011), 1973 (2011), 2009 (2011), 2040 (2012), 2095 (2013), 2144 (2014), 2174 (2014), 2213 (2015), 2214 (2015) i 2278 (2016).

               (4)

               Vijeće sigurnosti UN-a usvojilo je 14. lipnja 2016. RVSUN 2292 (2016) o embargu na oružje Libiji, posebice izražavajući zabrinutost zbog činjenice da se stanje u u Libiji pogoršava uslijed krijumčarenja nezakonitog oružja i povezanog materijala.

               (5)

               Vijeće naglašava hitnost započinjanja operativne provedbe dviju popratnih zadaća prije završetka početnog mandata operacije EUNAVFOR MED SOPHIA.

               (6)

               Odluku (ZVSP) 2015/778 trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Odluka (ZVSP) 2015/778 mijenja se kako slijedi:

               1.

               U članku 1. stavak 1. zamjenjuje se sljedećim:
               „1.   Unija provodi vojnu operaciju za upravljanje krizom kojom se doprinosi sprečavanju poslovnog modela mreža za krijumčarenje ljudi te za trgovinu ljudima na južnom središnjem Sredozemlju (EUNAVFOR MED SOPHIA), što se postiže ulaganjem sustavnih napora u svrhu identifikacije, zapljene i uništavanja plovila i imovine koje upotrebljavaju ili za koje se sumnja da ih upotrebljavaju krijumčari ljudi ili trgovci ljudima, u skladu s primjenjivim međunarodnim pravom, uključujući UNCLOS te bilo koju rezoluciju Vijeća sigurnosti UN-a. U tu se svrhu operacijom EUNAVFOR MED SOPHIA također osigurava osposobljavanje libijske obalne straže i mornarice. Osim toga, operacijom se doprinosi sprečavanju trgovine oružjem u njezinu dogovorenom području djelovanja u skladu s RVSUN-om 1970 (2011) i naknadnim rezolucijama o embargu na oružje Libiji, uključujući RVSUN 2292 (2016).”.

               2.

               U članku 2. stavku 2. prva rečenica zamjenjuje se sljedećim:
               „U pogledu njezinih temeljnih zadaća u vezi s krijumčarenjem ljudi i trgovinom ljudima, operacija EUNAVFOR MED SOPHIA provodi se u uzastopnim fazama te u skladu sa zahtjevima međunarodnog prava.”.

               3.

               Umeću se sljedeći članci:
               „Članak 2.a
               Izgradnja kapaciteta i osposobljavanje libijske obalne straže i mornarice
               1.   Kao popratna zadaća, operacijom EUNAVFOR MED SOPHIA pomaže se u razvoju kapaciteta i osposobljavanju libijske obalne straže i mornarice za zadaće izvršavanja zakonodavstva na moru, posebice sprečavanja krijumčarenja ljudi i trgovine ljudima.
               2.   Kada PSO odluči da su se obavile potrebne pripreme, posebice u pogledu okupljanja snaga i postupaka provjere za novake, popratna zadaća iz stavka 1. provodi se na otvorenom moru u dogovorenom području djelovanja operacije EUNAVFOR MED SOPHIA kako je utvrđeno u relevantnim dokumentima za planiranje.
               3.   Popratna zadaća iz stavka 1. može se provoditi i na državnom području, uključujući teritorijalne vode, Libije ili treće države domaćina koja graniči s Libijom ako PSO tako odluči nakon što Vijeće provede postupak procjene na temelju poziva Libije ili dotične države domaćina te u skladu s međunarodnim pravom.
               4.   Uzimajući u obzir iznimne operativne zahtjeve, dio popratne zadaće iz stavka 1. može se provoditi, na temelju poziva, unutar države članice, među ostalim u relevantnim centrima za osposobljavanje.
               5.   U mjeri u kojoj se to zahtijeva popratnom zadaćom iz stavka 1., operacijom EUNAVFOR MED SOPHIA mogu se prikupljati, pohranjivati i razmjenjivati informacije s državama članicama, misijom UNSMIL, Europolom i Frontexom, uključujući osobne podatke, prikupljene u svrhu postupaka provjere o mogućim novacima, pod uvjetom da su oni dali svoju suglasnost u pisanom obliku. Nadalje, operacijom EUNAVFOR MED SOPHIA mogu se prikupljati i pohranjivati potrebni zdravstveni i biometrijski podaci o novacima uz njihovu pisanu suglasnost.
               Članak 2.b
               Doprinos razmjeni informacija i provedbi embarga na oružje na otvorenom moru uz obalu Libije koji je nametnuo UN
               1.   U okviru popratne zadaće doprinošenja provedbi embarga na oružje na otvorenom moru uz obalu Libije koji je nametnuo UN, operacijom EUNAVFOR MED SOPHIA prikupljaju se informacije te ih se razmjenjuje s relevantnim partnerima i agencijama putem mehanizama u dokumentima za planiranje kako bi se doprinijelo sveobuhvatnoj informiranosti o stanju u pomorstvu u dogovorenom području djelovanja kako je utvrđeno u relevantnim dokumentima za planiranje. Ako su takvi podaci klasificirani do stupnja tajnosti „RESTREINT UE/EU RESTRICTED”, mogu se razmjenjivati s relevantnim partnerima i agencijama u skladu s Odlukom 2013/488/EU i na temelju aranžmana sklopljenih između VP-a i tih partnera, poštujući u potpunosti načela reciprociteta i uključivosti. Primljeni klasificirani podaci obrađuju se u okviru operacije EUNAVFOR MED SOPHIA, bez ikakvog razlikovanja među osobljem i isključivo na temelju operativnih zahtjeva.
               2.   Kada PSO odluči da su ispunjeni relevantni uvjeti, operacijom EUNAVFOR MED SOPHIA, unutar dogovorenog područja djelovanja kako je utvrđeno u relevantnim dokumentima za planiranje, na otvorenom moru uz obalu Libije, počinju se provoditi pregledi plovila koja plove prema Libiji ili iz nje ako postoje opravdani razlozi za sumnju da se tim plovilima izravno ili neizravno u Libiju unosi oružje ili povezani materijal ili ga se iz Libije iznosi i time krši embargo na oružje nametnut Libiji te se poduzimaju odgovarajuće radnje s ciljem oduzimanja i uništavanja takvih predmeta, među ostalim s namjerom preusmjeravanja takvih plovila i njihove posade u prikladnu luku kako bi se olakšalo takvo uništavanje, uz suglasnost države luke, u skladu s relevantnim rezolucijama Vijeća sigurnosti UN-a, uključujući RVSUN 2292 (2016).
               3.   U skladu s relevantnim rezolucijama Vijeća sigurnosti UN-a, uključujući RVSUN 2292 (2016), tijekom pregleda koji se provode u skladu sa stavkom 2. operacijom EUNAVFOR MED SOPHIA mogu se prikupljati dokazi koji su izravno povezani s prijevozom predmeta koji su zabranjeni na temelju embarga na oružje nametnutog Libiji. Takvi se dokazi mogu dostaviti relevantnim tijelima država članica za izvršavanje zakonodavstva i/ili nadležnim tijelima Unije.”.

               4.

               U članku 11. stavak 2. zamjenjuje se sljedećim:
               „2.   Za razdoblje od 18. svibnja 2015. do 27. srpnja 2016. referentni iznos za zajedničke troškove operacije EUNAVFOR MED SOPHIA iznosi 11,82 milijuna EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 70 % u obvezama i 40 % za plaćanja.”.

               5.

               U članku 11. dodaje se sljedeći stavak:
               „3.   Za razdoblje od 28. srpnja 2016. do 27. srpnja 2017. referentni iznos za zajedničke troškove operacije EUNAVFOR MED SOPHIA iznosi 6 700 000 EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 0 % u obvezama i 0 % za plaćanja.”.

               6.

               U članku 12. dodaje se sljedeći stavak:
               „3.a   U slučaju posebne operativne potrebe VP je ovlašten legitimnim libijskim vlastima dostaviti klasificirane podatke EU-a do stupnja tajnosti „RESTREINT UE/EU RESTRICTED” koji su nastali za potrebe operacije EUNAVFOR MED SOPHIA, u skladu s Odlukom 2013/488/EU. U tu svrhu sastavljaju se aranžmani između VP-a i nadležnih tijela Libije.”.

               7.

               U članku 13. drugi stavak zamjenjuje se sljedećim:
               „Operacija EUNAVFOR MED SOPHIA završava 27. srpnja 2017.”.

         Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Luxembourgu 20. lipnja 2016.

            Za Vijeće

            Predsjednica

         F. MOGHERINI

      (1)  Odluka Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 122, 19.5.2015., str. 31.).


title: Odluka Vijeća 2009/569/ZVSP od 27. srpnja 2009. o potpori aktivnostima Organizacije OPCW u okviru provedbe Strategije EU-a za sprečavanje širenja oružja za masovno uništavanje

text:
               18/Sv. 003

               HR

               Službeni list Europske unije

               207

         32009D0569

               L 197/96

               SLUŽBENI LIST EUROPSKE UNIJE

               27.07.2009.

      ODLUKA VIJEĆA 2009/569/ZVSP
   od 27. srpnja 2009.
   o potpori aktivnostima Organizacije OPCW u okviru provedbe Strategije EU-a za sprečavanje širenja oružja za masovno uništavanje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 13. stavak 3. i članak 23. stavak 1.,
   budući da:

               (1)

               Europsko vijeće je 12. prosinca 2003. usvojilo Strategiju EU-a za sprečavanje širenja oružja za masovno uništavanje (dalje u tekstu: Strategija EU-a), čije poglavlje III. sadrži popis mjera za suzbijanje takvog širenja.

               (2)

               Strategija EU-a naglašava ključnu ulogu Konvencije o kemijskom oružju (CWC) i Organizacije za zabranu kemijskog oružja (OPCW) u stvaranju svijeta bez kemijskog oružja. Kao dio Strategije EU-a, EU se obvezao raditi na univerzalnom poštivanju ključnih ugovora i sporazuma o razoružavanju i neširenju oružja, uključujući CWC. Ciljevi Strategije EU-a u skladu su s ciljevima OPCW-a, u kontekstu njegove odgovornosti za provedbu CWC-a.

               (3)

               Vijeće je 22. studenoga 2004. donijelo Zajedničku akciju 2004/797/ZVSP o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništavanje (1), nakon čijeg isteka su slijedile Zajednička akcija 2005/913/ZVSP od 12. prosinca 2005. (2) i Zajednička akcija 2007/185/ZVSP od 19. ožujka 2007. (3). Potonja će akcija prestati važiti 31. srpnja 2009.

               (4)

               Nastavak takve intenzivne i ciljane pomoći EU-a OPCW-u potreban je u kontekstu aktivne provedbe poglavlja III. Strategije EU-a. Mjere povezane s univerzalizacijom CWC-a trebaju se nastaviti te prilagoditi i usmjeriti k smanjenju broja država koje nisu stranke CWC-a. Te aktivnosti trebale bi se nadopuniti novima s ciljem potpore posebnim projektima koje vodi OPCW usmjerenima na potpunu provedbu CWC-a i povećanja međunarodne suradnje u području kemijskih aktivnosti,

         ODLUČILO JE:
   Članak 1.
   1.   U svrhu neposredne i praktične primjene nekih elemenata Strategije EU-a, Europska unija podupire aktivnosti OPCW-a sa sljedećim ciljevima:

               —

               povećanje kapaciteta država stranaka u ispunjavanju njihovih obveza na temelju Konvencije, i

               —

               promicanje univerzalnosti poticanjem država koje nisu stranke Konvencije da joj se pridruže.

         2.   U tom su kontekstu projekti OPCW-a, koji odgovaraju mjerama Strategije EU-a, sljedeći:

               Projekt I.: Nacionalna provedba, provjera i univerzalnost
               Aktivnosti:

                           —

                           bilateralni posjeti tehničke pomoći,

                           —

                           osposobljavanje carinskih službenika za tehničke vidove režima prijenosa iz Konvencije,

                           —

                           osposobljavanje nacionalnog osoblja za pratnju,

                           —

                           osposobljavanje nacionalnih tijela za korištenje alata za elektronske izjave,

                           —

                           terenska vježba za preventivnu inspekciju.

               Projekt II.: Međunarodna suradnja
               Aktivnosti:

                           —

                           tečaj za razvoj analitičkih sposobnosti,

                           —

                           radionica o CWC-u i sigurnosti kemijskih procesa.

               Projekt III.: Seminar — Doprinos OPCW-a dimenziji i izazovima međunarodne sigurnosti

               Projekt IV.: Posjeti predstavnika Izvršnog vijeća objektima za uništavanje kemijskog oružja

               Projekt V.: Druga sjednica Znanstvenog savjetodavnog odbora

               Projekt VI.: Seminar — Doprinos OPCW-a u području sigurnosti i neširenja oružja

               Projekt VII.: Pripremljenost država stranaka za sprečavanje i odgovaranje na napade koji uključuju kemijsko oružje
               Aktivnosti:

                           —

                           simulacijska vježba,

                           —

                           regionalna radionica o članku X. Konvencije.

               Projekt VIII.: Program za Afriku
               Aktivnosti:

                           —

                           bilateralni posjeti tehničke pomoći,

                           —

                           aktivnost širenja — ustanova za obrazovanje i osposobljavanje — Centar Kofi Annan,

                           —

                           osposobljavanje carinskih službenika za tehničke vidove režima prijenosa iz Konvencije,

                           —

                           širenje na države koje nisu stranke,

                           —

                           tečaj za razvoj analitičkih sposobnosti,

                           —

                           širenje na industriju — radionica o CWC-u i sigurnosti kemijskih procesa,

                           —

                           regionalna radionica — članak X. i pitanja regionalne suradnje u području pomoći i odziva u hitnim slučajevima.

         Podroban opis projekata određen je Prilogom ovoj Odluci.
   Članak 2.
   1.   Predsjedništvo, kojem pomaže Glavni tajnik Vijeća/Visoki predstavnik (GT/VP) za ZVSP, odgovorno je za provedbu ove Odluke. Komisija je u potpunosti pridružena.
   2.   Tehničku provedbu projekta iz članka 1. stavka 2. izvršava Tehničko tajništvo OPCW-a (dalje u tekstu: Tehničko tajništvo). Ono tu zadaću provodi pod odgovornošću Predsjedništva i nadzorom GT-a/VP-a. U tu svrhu GT/VP sklapa potrebne aranžmane s Tehničkim tajništvom.
   3.   Predsjedništvo, GT/VP i Komisija redovito se koordiniraju oko projekta, u skladu s njihovim odnosnim ovlastima.
   Članak 3.
   1.   Financijski referentni iznos za provedbu projekata iz članka 1. stavka 2. iznosi 2 110 000 EUR.
   2.   Izdacima koji se financiraju iz iznosa određenog u stavku 1. upravlja se u skladu s postupcima i pravilima koji se primjenjuju na opći proračun Europskih zajednica.
   3.   Komisija nadzire ispravnost upravljanja izdacima iz stavka 1. U tu svrhu ona sklapa financijski sporazum s Tehničkim tajništvom. Sporazumom se utvrđuje da Tehničko tajništvo osigurava vidljivost doprinosa EU-a, u skladu s njegovom veličinom.
   4.   Komisija nastoji sklopiti financijski sporazum iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom postupku i o datumu sklapanja sporazuma. Komisija objavljuje obavijest o datumu sklapanja financijskog sporazuma u Službenom listu Europske unije, seriji C.
   Članak 4.
   Predsjedništvo, kojem pomaže GT/VP, izvješćuje Vijeće o provedbi ove Odluke na temelju redovitih izvješća koje priprema Tehničko tajništvo. Ta izvješća predstavljaju temelj za ocjenu koju donosi Vijeće. Komisija je u potpunosti pridružena. Ona izvješćuje o financijskim vidovima projekata iz članka 1. stavka 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 18 mjeseci nakon datuma sklapanja financijskog sporazuma iz članka 3. stavka 3. Međutim, ona prestaje važiti 6 mjeseci nakon stupanja na snagu ako se taj financijski sporazum ne sklopi u tom roku.
   Članak 6.
   Ova se Odluka objavljuje u Službenom listu Europske unije.

      Sastavljeno u Bruxellesu 27. srpnja 2009.

            Za Vijeće

            Predsjednik

         C. BILDT

      (1)  SL L 349, 25.11.2004., str. 63.

      (2)  SL L 331, 17.12.2005., str. 34.

      (3)  SL L 85, 27.3.2007., str. 10.
   PRILOG

      Potpora EU-a aktivnostima OPCW-a u okviru provedbe Strategije EU-a za sprečavanje širenja oružja za masovno uništavanje

      Projekt I.: Nacionalna provedba, provjera i univerzalnost

      Cilj:

   povećati kapacitet država stranaka u ispunjavanju njihovih obveza na temelju Konvencije i poticanje država koje nisu stranke na bolje razumijevanje koristi od pridruživanja Konvenciji i većeg uključivanja u aktivnosti OPCW-a.

      Svrha:

   —   Svrha 1.

               —

               napredak država stranaka prema:

                           —

                           ispunjavanju zahtjeva za nacionalnu provedbu na temelju članka VII. Konvencije,

                           —

                           postupanju u skladu sa svojim izjavama i zahtjevima iz izjava o inspekciji na temelju članka VI. Konvencije,

                           —

                           razumijevanju postupaka sadržanih u preventivnoj inspekciji na temelju članka IX. Konvencije, kao i odgovarajućih izazova i ostalih pitanja.

         —   Svrha 2.

               —

               veća uključenost država koje nisu stranke u aktivnosti OPCW-a i povećanje njihova razumijevanja Konvencije i njezinih koristi.

      Rezultati:

   —   Rezultat 1.

               —

               nacionalna tijela povećala su svoj kapacitet za izradu nacionalnog provedbenog zakonodavstva,

               —

               carinski službenici povećali su svoj kapacitet za utvrđivanje kemikalija važnih za Konvenciju i podnošenje točnih podataka o prijenosu planiranih kemikalija nacionalnim tijelima,

               —

               nacionalna tijela povećala su svoj kapacitet za pripremu i podnošenje pravovremenih izjava, a posebno u elektroničkom obliku,

               —

               službenici nacionalnih tijela osposobljeni su pratiti inspekcijske timove OPCW-a, i

               —

               države stranke bolje poznaju mehanizam preventivne inspekcije, kao temeljnog dostupnog alata za provjeru kako bi se pojasnila moguća neusklađenost s Konvencijom,

               —

               države stranke dobivaju jamstva o spremnosti Tehničkog tajništva za uspješno provođenje preventivne inspekcije i učinkovitu primjenu režima za provjeru iz Konvencije.

         —   Rezultat 2.

               —

               države koje nisu stranke više su uključene u aktivnosti OPCW-a i bolje razumiju koristi od pridruživanja Konvencije i veće uključenosti u aktivnosti OPCW-a.

      Aktivnosti:

   Bilateralni posjeti tehničke pomoći: potpora državama strankama pružit će se putem posjeta tehničke pomoći koji će se osmisliti posebno za svaki slučaj i provesti kako bi se osigurala ciljana pomoć za ispunjavanje uvjeta iz zahtjeva država stranaka. Priroda ove potpore uključivat će napore za stvaranje osjetljivosti i širenje putem radionica o nacionalnoj osviještenosti, posebnih tečajeva za osposobljavanje, pomoći za izradu nacionalnog provedbenog zakonodavstva i povezanih mjera te tema povezanih s industrijom iz članka VI.
   Osposobljavanje carinskih službenika o tehničkim vidovima režima prijenosa iz Konvencije: potpora carinskim službenicima pružena je na temelju prethodne tri zajedničke akcije. Na temelju stečenog iskustva, širenje prema carinskim službenicima putem tečajeva za osposobljavanje poduzet će se s ciljem poboljšanja prikupljanja i prijenosa podataka o uvozu i izvozu planiranih kemikalija nacionalnim tijelima. Regionalni i podregionalni tečajevi osposobljavanja ponudit će praktične prikaze i vježbe.
   Osposobljavanje nacionalnog osoblja za pratnju: ponudit će se tečaj za podizanje svijesti među državama strankama o njihovim pravima i obvezama u provođenju inspekcija na temelju članka VI. Osposobljavanje nacionalnog osoblja za pratnju provest će se putem podregionalnog tečaja osposobljavanja osmišljenog za pružanje odgovarajućih informacija o režimu provjere, a posebno provođenju inspekcija na temelju članka VI. Takav tečaj osposobljavanja uključivat će i praktične vježbe u objektu i simulacijske vježbe.
   Osposobljavanje nacionalnih tijela za korištenje alata za elektronske izjave: tečajevi i radionice za povećanje osjetljivosti na regionalnoj ili podregionalnoj razini pružit će osoblju iz nacionalnih tijela alate i znanje za prikupljanje, održavanje i analizu podataka o proizvodnji, obradi i potrošnji kemikalija dvojne namjene kako bi bili bolje opremljeni za podnošenje točnih i pravovremenih izjava i utvrđivanje bilo kakve prijetnje i/ili aktivnosti vezane uz širenje oružja.
   Terenska vježba za preventivnu inspekciju: cjelovita terenska vježba provest će se radi boljeg upoznavanja i razumijevanja država stranaka o postupcima obuhvaćenima preventivnom inspekcijom. Osim toga, ova vježba pružit će mogućnosti Tehničkom tajništvu za ispitivanje i poboljšanje vještina i sposobnosti za organiziranje inspekcija kao i utvrđivanje problema koji, ako nisu poznati ili ako ih se ne riješi, mogu utjecati na sposobnost Tajništva da provede učinkovitu stvarnu preventivnu inspekciju.
   Širenje na države koje nisu stranke: predstavnici država koje nisu stranke, a koji mogu utjecati na nacionalne akcije vezane uz pristupanje/ratifikaciju i koji su izravno uključeni u pitanja važna za Konvenciju, dobit će potporu za sudjelovanje u različitim programima koje organizira Odjel za međunarodnu suradnju i pomoć (ICA). Ti programi uključivat će regionalne radionice za nacionalna tijela država stranaka i regionalne radionice za carinska tijela. Prema potrebi, članovi osoblja Odjela za vanjske odnose Tehničkog tajništva također će dobiti potporu za sudjelovanje na tim sastancima kako bi uspostavili potrebne kontakte i suradnju sa sudionicima koji su primili potporu iz država koje nisu stranke. Osim toga, i prema potrebi, predviđeni su posebno prilagođeni posjeti i aranžmani s državama koje nisu stranke u okviru plana potpore državama koje nisu stranke.

      Projekt II.: Međunarodna suradnja

      Cilj:

   povećati tehnološki kapacitet država stranaka putem međunarodne suradnje u području kemijskih aktivnosti u svrhu koja nije zabranjena na temelju Konvencije.

      Svrha:

   —   Svrha 1.

               —

               države stranke s gospodarstvima u razvoju ili u tranziciji sudjeluju u inicijativama za međunarodnu suradnju za miroljubivu uporabu kemije,

               —

               države stranke u zemljama s gospodarstvima u razvoju ili tranziciji povećavaju kapacitet svojih javno financiranih laboratorija radi provedbe Konvencije u području miroljubive uporabe kemije.

         —   Svrha 2.

               —

               države stranke u zemljama s gospodarstvima u razvoju ili tranziciji napreduju u promociji nacionalne provedbe Konvencije u vezi s industrijom, u skladu s člankom XI., poboljšavanjem pristupa za upravljanje sigurnošću kemijskih procesa.

      Rezultati:

   —   Rezultat 1.

               —

               povećani kapacitet država stranaka s gospodarstvima u razvoju ili u tranziciji za sudjelovanje u inicijativama za međunarodnu suradnju za miroljubivu uporabu kemije,

               —

               povećana razina tehničke sposobnosti javno financiranih laboratorija u državama strankama s gospodarstvima u razvoju ili tranziciji za analizu kemikalija povezanih s nacionalnom provedbom Konvencije i miroljubivom uporabom kemije korištenjem modernih metoda analize, a posebno plinske kromatografije (GC) i plinske kromatografije/masene spektrometrije (GC/MS).

         —   Rezultat 2.

               —

               povećani kapacitet država stranaka s gospodarstvima u razvoju ili u tranziciji za sudjelovanje u inicijativama za međunarodnu suradnju za miroljubivu uporabu kemije,

               —

               povećana razina sposobnosti i razumijevanja osoblja malih i srednjih poduzeća, predstavnika industrijskih udruženja i nacionalnih tijela ili vladinih institucija država stranaka čija su gospodarstva u razvoju ili tranziciji s obzirom na prakse upravljanja sigurnošću procesa u malim i srednjim kemijskim poduzeća.

      Aktivnosti:

   Tečaj za razvoj analitičkih sposobnosti: tijekom tog dvotjednog tečaja sudionici će dobiti teoretsko osposobljavanje i praktično iskustvo u plinskoj kromatografiji i plinskoj kromatografiji-masenoj spektometriji koje obuhvaća računalnu opremu, provjeru i optimizaciju sustava te rješavanje problema. Fokus će biti na pripremi uzoraka iz okoliša i na analizama GC i GC/MS takvih uzoraka za kemikalije vezane uz Konvenciju. Sudionici će dobiti i intenzivno praktično osposobljavanje u vezi s pripremom različitih matrica uzoraka za analizu putem GC-a s detektorima za selekciju elemenata i putem GC/MS s učinkom na elektrone i s kemijskom ionizacijom te će se upoznati s nizom postupaka za izlučivanje, čišćenje i derivatizaciju. Tečaj će se provoditi uz potporu VERIFIN/TU Delft-a ili sličnih priznatih ustanova odabranih na temelju transparentnog postupka.
   Širenje na industriju — radionica o CWC-u i sigurnosti kemijskih procesa: dat će se uvod u Konvenciju i programe međunarodne suradnje koji se provode na temelju te Konvencije. Tijekom radionice raspravljat će se, između ostalog, o najboljim industrijskim praksama i elementima koncepta upravljanja sigurnosti procesa. Osim pregleda Analize opasnosti procesa (PHA) i Opasnosti i pouzdanosti (HAZOP), ova radionica obuhvatit će načela ljudskih čimbenika, upravljanja promjenom i kulturu sigurnosti/sudjelovanje zaposlenika.

      Projekt III.: Seminar — Doprinos OPCW-a dimenziji i izazovima međunarodne sigurnosti

      Cilj:

   poduprijeti učinkovitu provedbu Konvencije i poboljšati razumijevanje doprinosa međunarodnom miru i sigurnosti na svjetskoj razini.

      Svrha:

               —

               Svrha 1. — osigurati holistički pregled uloge i važnosti Konvencije u strukturi međunarodne sigurnosti.

               —

               Svrha 2. — povećati osviještenost među najvećim dionicima Konvencije na nacionalnoj, regionalnoj i međunarodnoj razini o odredbama Konvencije i provedbenim strategijama.

               —

               Svrha 3. — promicati umrežavanje i sinergiju te ostale načine suradnje među agencijama za međunarodnu sigurnost.

      Rezultati:

               —

               Rezultat 1. — dionici su bolje obaviješteni o važnosti Konvencije i povećavaju svoju potporu OPCW-u, uključujući njegovim programima i aktivnostima širom svijeta.

               —

               Rezultat 2. — dionici su više osviješteni o Konvenciji i inovativnim strategijama za njihovu provedbu.

               —

               Rezultat 3. — države koje nisu stranke poboljšale su svoj dijalog i suradnju s OPCW-om kako bi se olakšali napori usmjereni na pridruživanje Konvenciji.

               —

               Rezultat 4. — kemijska industrija poboljšava svoj kapacitet za koordiniranje zajedničkih inicijativa za provedbu Konvencije.

      Aktivnost:

   Seminar: seminar će se održati u Den Haagu ili u zainteresiranoj državi stranci. Osoblje Tehničkog tajništva i predstavnici ostalih međuvladinih organizacija, države stranke, kemijska industrija i akademska zajednica predstavit će teme koje se odnose na Konvenciju. Događanje će, osim toga, pružiti Tehničkom tajništvu mogućnost za provedbu bilateralnih savjetovanja s međuvladinim organizacija koje sudjeluju i državama koje nisu stranke. Taj seminar organizirat će se u partnerstvu ili uz potporu zemlje domaćina i bilo koje zainteresirane (i odgovarajuće) organizacije.

      Projekt IV.: posjeti predstavnika Izvršnog vijeća objektima za uništavanje kemijskog oružja

      Cilj:

   poboljšati uklanjanje zaliha kemijskog oružja i objekata za proizvodnju kemijskog oružja radi provjere mjera predviđenih Konvencijom.

      Svrha:

               —

               Svrha 1. — države stranke mogu pratiti napredak ostvaren prema potpunom uništavanju zaliha kemijskog oružja te mogu utvrditi i riješiti probleme kako bi provele uništavanje u ranoj fazi.

               —

               Svrha 2. — države stranke uvjerenije su da su poduzeti opipljivi i konkretni koraci za potpuno uništavanje zaliha kemijskog oružja.

      Rezultati:

               —

               Rezultat 1. — države stranke poboljšale su razumijevanje problema i tehničkih razlika vezanih uz uništavanje kemijskog oružja.

               —

               Rezultat 2. — države stranke uvjerenije su da su poduzeti opipljivi i konkretni koraci za potpuno uništavanje zaliha kemijskog oružja.

      Aktivnost:

   Posjeti objektima za uništavanje kemijskog oružja: Do danas su obavljena tri posjeta - objektu za uništavanje kemijskog oružja u Annistonu, Sjedinjene Američke Države (listopad 2007.), objektu za uništavanje kemijskog oružja u Ščučju, Ruska Federacija (rujan 2009.) i objektu za uništavanje kemijskog oružja u Pueblu i Umatilli, također u Sjedinjenim Državama (lipanj 2009.) Tri posjeta koja su do sada obavljena bila su korisna za rješavanje pitanja ili problema vezanih uz program države stranke u posjedu takvog objekta u pogledu ispunjavanja njezinih obveza za uništavanje kemijskog oružja u okviru odobrenog produljenog roka. Stoga je, u skladu s odlukom Konferencije, jasno da će za preostale godine do 2012. obje države stranke u posjedu takvog objekta biti domaćini daljnjih posjeta njihovim objektima za uništavanje kemijskog oružja i objektima koji su trenutačno u izgradnji.

      Projekt V.: Druga sjednica Znanstvenog savjetodavnog odbora

      Cilj:

   omogućiti Konferenciji država stranaka, Izvršnom vijeću ili državama strankama bolji uvid u prednosti znanosti i tehnologije te njihovom mogućem učinku na provedbu Konvencije.

      Svrha:

   omogućiti Glavnom direktoru pružanje posebnih savjeta tijelima za izradu politike OPCW-a i državama strankama o područjima znanosti i tehnologije važnima za Konvenciju.

      Rezultati:

               —

               Rezultat 1. — države stranke dobivaju savjete i preporuke o područjima znanosti i tehnologije važnima za Konvenciju.

               —

               Rezultat 2. — države stranke su stalno i bolje informirane o područjima znanosti i tehnologije važnima za Konvenciju.

      Aktivnost:

   Znanstveni savjetodavni odbor: druga sjednica Znanstvenog savjetodavnog odbora održat će se na jesen 2009. u Den Haagu. Sjednica će trajati tri dana, tijekom kojih će Odbor nastaviti rješavati pitanja povezana s napretkom u znanosti i tehnologiji i njihovom mogućem učinku na provedbu Konvencije. Na sjednici će se također govoriti o izvješću privremene radne skupine za uzorkovanje i analizu koje će se izraditi tijekom sastanka koji sazove ta skupina prije druge sjednice Odbora.
   Privremena radna skupina rješava pitanja povezana s novim i dodatnim tehnikama za terensku analizu, analizu izvan samog područja i analizu toksina (ricina i saksitoksina) na samom području i izvan njega.

      Projekt VI.: Seminar — Doprinos OPCW-a u području sigurnosti i neširenja oružja

      Cilj:

   poduprijeti napore na svjetskoj razini usmjerene na neširenje oružja za masovno uništavanje, a posebno kemijskog oružja.

      Svrha:

               —

               Svrha 1. — nacionalna tijela i ostali dionici uključeni u provedbu Konvencije povećavaju svoje kapacitete kako bi pomogli u sprečavanju širenja kemijskog oružja i korištenja kemikalija za terorističke napade.

               —

               Svrha 2. — suradnja više sudionika ostvarena je kao alat za potporu posebnim aktivnostima država stranaka u području neširenja kemijskog oružja i borbe protiv terorizma.

      Rezultati:

               —

               Rezultat 1. — dionici Konvencije povećali su svijest o širenju prijetnje i izazovima koje predstavlja kemijsko oružje te širenju otrovnih kemikalija za terorističke napade.

               —

               Rezultat 2. — države stranke bolje su pripremljene za suočavanje s prijetnjama terorizma koje uključuju korištenje otrovnih kemikalija u različitim okolinama.

               —

               Rezultat 3. — nacionalna tijela i odgovarajući nacionalni i međunarodni partneri, kemijska industrija, akademska zajednica i OPCW mogu poboljšati sinergiju i daljnje kontakte prema zajedničkom cilju — potpunoj i učinkovitoj provedbi Konvencije.

               —

               Rezultat 4. — države stranke s gospodarstvima u razvoju ili tranziciji sudjeluju u razmjeni znanja i iskustva o mjerama za provjeru i provedbu te bolje poznaju najnovija događanja u okviru režima za provjeru iz Konvencije i zaštitu od kemijskog oružja.

      Aktivnost:

   Seminar: Tehničko tajništvo će na seminaru predstaviti različita pitanja povezana s provedbom Konvencije i njezinim doprinosom zaštiti i neširenju oružja. Prezentacije će izraditi različiti dionici Konvencije, a posebne radionice organizirat će se u kontekstu seminara o odgovarajućim vidovima povezanima s rizicima uključenima u širenje kemijskog oružja i korištenje otrovnih kemikalija za terorističke napade. Na seminaru će se pružiti i prilika za raspravu i postavljanje pitanja i davanje odgovora na pitanja povezana s doprinosom OPCW-a zaštiti i neširenju oružja.

      Projekt VII.: Pripremljenost država stranaka za sprečavanje i odgovaranje na napade koji uključuju kemijsko oružje

      Cilj:

   doprinijeti razvoju nacionalnih kapaciteta država stranaka za smanjenje rizika od terorističkog napada kemijskim oružjem i poboljšanje njihovog odziva na molbe za pomoć u slučaju korištenja ili prijetnje korištenjem kemikalija.

      Svrha:

   —   Svrha 1. — države stranke čija su gospodarstva u razvoju ili tranziciji povećavaju svoj kapacitet za:

               —

               smanjenje rizika mogućeg pristupa terorista materijalima, opremi i znanju koje bi se moglo koristiti za teroristički napad na kemijska postrojenja,

               —

               procjenu prikladnosti postojećih planova, politika i postupaka za odgovor na teroristički napad na kemijska postrojenja,

               —

               odziv u slučaju terorističkog napada kemijskim oružjem,

               —

               provedbu postupaka odlučivanja, uključujući razmjenu podataka i koordinaciju akcija s nacionalnim i međunarodnim partnerima u slučaju terorističkog napada na kemijska postrojenja,

               —

               početak rada na stvaranju platforme za suradnju između ciljnih skupina kako bi se mogle odazvati u slučaju terorizma koji uključuje ispuštanje opasnih kemikalija.

         —   Svrha 2.

               —

               države stranke povećavaju svijest o važnosti dostavljanja pravovremenih i potpunih izjava o nacionalnim programima povezanima sa zaštitom,

               —

               države stranke doprinose pripremljenosti OPCW-a za odziv na molbu za pomoć,

               —

               države stranke u regijama ili podregijama potiče se na ostvarivanje kontakata radi stvaranja regionalnih mreža za poboljšanje koordiniranog odziva na hitne slučajeve zbog kemijskog oružja.

      Rezultati:

   —   Rezultat 1. — povećana svijest država stranaka čija su gospodarstva u razvoju ili tranziciji u vezi s:

               —

               korištenjem opasnih kemikalija od strane terorista i/ili sigurnošću i zaštitom u kemijskim postrojenjima,

               —

               potrebom za promicanjem suradnje u vezi s hitnim slučajevima zbog kemijskog oružja u slučaju terorističkog napada.

         —   Rezultat 2. — povećani kapacitet država stranaka čija su gospodarstva u razvoju ili tranziciji za:

               —

               smanjenje rizika mogućeg pristupa terorista materijalima, opremi i znanju koje bi se moglo koristiti za teroristički napad na kemijska postrojenja,

               —

               odziv u slučaju terorističkog napada opasnim kemikalijama,

               —

               razmjenu podataka i koordiniranje akcija s nacionalnim i međunarodnim partnerima u slučaju terorističkog napada na kemijska postrojenja,

         —   Rezultat 3. — države stranke svjesne su važnosti dostavljanja pravovremenih i potpunih izjava o nacionalnim programima povezanima sa zaštitom.

   —   Rezultat 4. — države stranke u boljem su položaju ponuditi pomoć OPCW-u kao odziv na molbu za pomoć.

   —   Rezultat 5. — države stranke razvile su kontakte koji mogu dovesti do buduće suradnje na regionalnoj razini za odziv na hitne slučajeve u vezi s kemijskim oružjem.

      Aktivnosti:

   Simulacijska vježba: ova aktivnost usmjerena je na razvoj sposobnosti država stranaka za smanjenje rizika od stjecanja ili korištenja kemijskog oružja u terorističke svrhe. To će uključivati sprečavanje mogućeg pristupa terorista materijalima, opremi i znanju koji bi se mogli koristiti za razvoj i proizvodnju kemijskog oružja. Razvit će se detaljan koncept simulacijske vježbe. Teroristički napad na kemijsko postrojenje uz ispuštanje opasnih kemikalija bit će temeljni scenarij vježbe. Simulacijska vježba ispitat će odlučivanje tijela Vlade, razmjenu informacija i pružanje pomoći između odgovarajućih nacionalnih i međunarodnih organizacija. Simulacijska vježba ponovit će se u ostalim regijama u budućnosti na temelju modula koji razviju Tehničko tajništvo i države stranke. Ta aktivnost uključivat će sudjelovanje povezanih odsjeka Odjela za međunarodnu suradnju i pomoć, Odjela za provjeru i Odjela za inspekcije. Simulacijsku vježbu organizirat će Ured za posebne projekte.
   Regionalna radionica: Regionalna radionica usmjerena je na poticanje rasprave i analize nekoliko pitanja povezanih s pomoći i zaštitom s posebnim fokusom na područjima kao što su prava i obveze država stranaka na temelju članka X. Konvencije, podnošenje izjava i programa zaštite, analiza slabosti i problematičnih područja članka X. te pregled pomoći i zaštite u regiji. Države stranke pripremit će izlaganja kako bi podijelile iskustva i prikupljena znanja.

      Projekt VIII.: Program za Afriku

      Cilj:

   povećati kapacitet država stranaka u ispunjavanju njihovih obveza na temelju Konvencije i poticati države koje nisu stranke na bolje razumijevanje koristi od pridruživanja Konvenciji i većeg uključivanja u aktivnosti OPCW-a.

      Svrha:

   —   Svrha 1. — napredak afričkih država stranaka prema:

               —

               ispunjavanju zahtjeva za nacionalnu provedbu na temelju članka VII. Konvencije,

               —

               postupanju u skladu sa svojim izjavama i zahtjevima iz izjava o inspekciji na temelju članka VI. Konvencije.

         —   Svrha 2.

               —

               afričke države stranke ostvaruju napredak prema uključivanju Konvencije u nastavni plan Međunarodnog mirovnog centra za obuku Kofi Annan (KAIPTC).

         —   Svrha 3.

               —

               veća uključenost država koje nisu stranke u aktivnosti OPCW-a i povećanje njihova razumijevanja Konvencije i njezinih koristi.

         —   Svrha 4.

               —

               afričke države stranke s gospodarstvima u razvoju ili u tranziciji sudjeluju u inicijativama za međunarodnu suradnju za miroljubivu uporabu kemije,

               —

               afričke države stranke s gospodarstvima u razvoju ili tranziciji povećavaju kapacitet svojih javno financiranih laboratorija radi provedbe Konvencije u području miroljubive uporabe kemije.

         —   Svrha 5.

               —

               afričke države stranke povećavaju svijest o važnosti dostavljanja pravovremenih i potpunih izjava o nacionalnim programima povezanima sa zaštitom,

               —

               afričke države stranke doprinose pripremljenosti OPCW-a za odziv na molbu za pomoć,

               —

               afričke države stranke u regijama ili podregijama potiče se na ostvarivanje kontakata radi stvaranja regionalnih mreža za poboljšanje koordiniranog odziva na hitne slučajeve zbog kemijskog oružja.

      Rezultati:

   —   Rezultat 1.

               —

               nacionalna tijela povećala su svoj kapacitet za izradu nacionalnog provedbenog zakonodavstva,

               —

               carinski službenici povećali su svoj kapacitet za utvrđivanje kemikalija važnih za Konvenciju i podnošenje točnih podataka o prijenosu planiranih kemikalija nacionalnim tijelima,

               —

               nacionalna tijela povećala su svoj kapacitet za pripremu i podnošenje pravovremenih izjava, a posebno u elektroničkom obliku,

               —

               službenici nacionalnih tijela osposobljeni su pratiti inspekcijske timove OPCW-a.

         —   Rezultat 2.

               —

               osoblje KAIPTC-a i sudionici programa Centra bit će bolje upoznati s Konvencijom.

         —   Rezultat 3.

               —

               države koje nisu stranke više su uključene u aktivnosti OPCW-a i bolje razumiju koristi od pridruživanja Konvencije i veće uključenosti u aktivnosti OPCW-a.

         —   Rezultat 4.

               —

               povećani kapacitet afričkih država stranaka s gospodarstvima u razvoju ili u tranziciji za sudjelovanje u inicijativama za međunarodnu suradnju za miroljubivu uporabu kemije,

               —

               povećana razina tehničke sposobnosti javno financiranih laboratorija u afričkim državama strankama s gospodarstvima u razvoju ili tranziciji za analizu kemikalija povezanih s nacionalnom provedbom Konvencije i miroljubivom uporabom kemije korištenjem modernih metoda analize, a posebno plinske kromatografije (GC) i plinske kromatografije/masene spektrometrije (GC/MS),

               —

               povećani kapacitet afričkih država stranaka s gospodarstvima u razvoju ili u tranziciji za sudjelovanje u inicijativama za međunarodnu suradnju za miroljubivu uporabu kemije,

               —

               povećana razina sposobnosti i razumijevanja osoblja malih i srednjih poduzeća, predstavnika industrijskih udruženja i nacionalnih tijela ili vladinih institucija afričkih država stranaka čija su gospodarstva u razvoju ili tranziciji s obzirom na prakse upravljanja sigurnošću procesa u malim i srednjim kemijskim poduzećima.

         —   Rezultat 5.

               —

               afričke države stranke su svjesne važnosti dostavljanja pravovremenih i potpunih izjava o nacionalnim programima povezanima sa zaštitom,

               —

               afričke države stranke u boljem su položaju ponuditi pomoć OPCW-u kao odziv na molbu za pomoć,

               —

               afričke države stranke razvile su kontakte koji mogu dovesti do buduće suradnje na regionalnoj razini za odziv na hitne slučajeve u vezi s kemijskim oružjem,

      Aktivnosti:

   Bilateralni posjeti tehničke pomoći: potpora afričkim državama strankama pružit će se putem posjeta tehničke pomoći koji će se osmisliti posebno za svaki slučaj i provesti kako bi se osigurala ciljana pomoć za ispunjavanje uvjeta iz zahtjeva afričkih država stranaka. Priroda ove potpore uključivat će napore za povećanje osjetljivosti i širenje putem radionica o nacionalnoj osviještenosti, posebnih tečajeva za osposobljavanje, pomoći za izradu nacionalnog provedbenog zakonodavstva i povezanih mjera te tema povezanih s industrijom iz članka VI.
   Širenje — ustanova za obrazovanje i osposobljavanje — Centar Kofi Annan: Osoblje OPCW-a posjetit će KAIPTC kako bi predstavilo različite vidove Konvencije. Budući da KAIPTC nudi široki raspon programa obuke za vojne i državne službenike, za koje se očekuje da će preuzeti uloge izrade politika u vladi, ova aktivnost Tehničkog tajništva za širenje usmjerena je na uključivanje Konvencije u nastavni program KAIPTC-a.
   Osposobljavanje carinskih službenika o tehničkim vidovima režima prijenosa iz Konvencije: potpora carinskim službenicima pružena je na temelju tri prethodne zajedničke akcije. Na temelju stečenog iskustva, širenje prema carinskim službenicima putem tečajeva za osposobljavanje poduzet će se s ciljem poboljšanja prikupljanja i prijenosa podataka o uvozu i izvozu planiranih kemikalija nacionalnim tijelima. Regionalni i podregionalni tečajevi osposobljavanja ponudit će praktične prikaze i vježbe.
   Širenje na države koje nisu stranke: predstavnici afričkih država koje nisu stranke, a koji mogu utjecati na shvaćanje pristupanja/ratifikacije i koji su izravno uključeni u pitanja važna za Konvenciju, uključujući carinu, dobit će potporu za sudjelovanje u različitim programima koje organizira Odjel za međunarodnu suradnju. Ti programi uključivat će regionalne radionice za nacionalna tijela država stranaka i regionalne radionice za carinska tijela. Prema potrebi će i članovi osoblja Odjela za vanjske odnose Tehničkog tajništva dobiti potporu za sudjelovanje na tim sastancima kako bi ostvarili potrebne kontakte i interakciju sa sudionicama koji su dobili potporu iz država koje nisu stranke.
   Tečaj za razvoj analitičkih sposobnosti: tijekom tog dvotjednog tečaja sudionici iz afričkih zemalja dobit će teoretsko osposobljavanje i praktično iskustvo u plinskoj kromatografiji i plinskoj kromatografiji-masenoj spektometriji koje obuhvaća računalnu opremu, provjeru i optimizaciju sustava te rješavanje problema. Fokus će biti na pripremi uzoraka iz okoliša i na analizama GC i GC/MS takvih uzoraka za kemikalije vezane uz Konvenciju. Sudionici će dobiti i intenzivno praktično osposobljavanje u vezi s pripremom različitih matrica uzoraka za analizu putem GC-a s detektorima za selekciju elemenata i putem GC/MS s učinkom na elektrone i s kemijskom ionizacijom te će se upoznati s nizom postupaka za izlučivanje, čišćenje i derivatizaciju. Tečaj će se provoditi uz potporu VERIFIN/TU Delft-a ili sličnih priznatih ustanova odabranih na temelju transparentnog postupka.
   Širenje na industriju — radionica o CWC-u i sigurnosti kemijskih procesa: dat će se uvod u Konvenciju i programe međunarodne suradnje koji se provode na temelju te Konvencije. Tijekom radionice raspravljat će se, između ostalog, o najboljim industrijskim praksama i elementima koncepta upravljanja sigurnošću procesa. Osim pregleda Analize opasnosti procesa (PHA) i Opasnosti i pouzdanosti (HAZOP), ova radionica obuhvatit će načela ljudskih čimbenika, upravljanja promjenom i kulturu sigurnosti/sudjelovanje zaposlenika.
   Regionalna radionica — članak X. i pitanja regionalne suradnje u području pomoći i odziv u hitnim slučajevima: regionalna radionica usmjerena je poticanje rasprave i analize nekoliko pitanja povezanih s pomoći i zaštitom s posebnim fokusom na područjima kao što su prava i obveze država stranaka na temelju članka X. Konvencije, podnošenje izjava i programa zaštite, analiza slabosti i problematičnih područja članka X. te pregled pomoći i zaštite u regiji. Afričke države stranke pripremit će izlaganja kako bi podijelile iskustva i prikupljena znanja.


title: Odluka Europskog parlamenta (EU) 2015/1632 od 29. travnja 2015. o zaključenju poslovnih knjiga osmog, devetog i desetog Europskog razvojnog fonda za financijsku godinu 2013.

text:
               30.9.2015

               HR

               Službeni list Europske unije

               L 255/153

      ODLUKA EUROPSKOG PARLAMENTA (EU) 2015/1632
      od 29. travnja 2015.
      o zaključenju poslovnih knjiga osmog, devetog i desetog Europskog razvojnog fonda za financijsku godinu 2013.
      EUROPSKI PARLAMENT,

                  —

                  uzimajući u obzir financijske izvještaje i račune prihoda i rashoda osmog, devetog i desetog Europskog razvojnog fonda za financijsku godinu 2013. (COM(2014) 487 – C8-0146/2014),

                  —

                  uzimajući u obzir izvješće Komisije od 14. travnja 2014. o financijskom upravljanju osmim, devetim i desetim Europskim razvojnim fondom za financijsku godinu 2013.,

                  —

                  uzimajući u obzir financijske podatke Europskog razvojnog fonda (COM(2014) 350),

                  —

                  uzimajući u obzir godišnje izvješće Revizorskog suda o aktivnostima financiranim iz osmog, devetog i desetog Europskog razvojnog fonda za financijsku godinu 2013., zajedno s odgovorima Komisije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuke Vijeća od 17. veljače 2015. o razrješnici koju treba dobiti Komisija za izvršenje operacija Europskog razvojnog fonda za financijsku godinu 2013. (05135/2015 – C8-0050/2015, 05136/2015 – C8-0051/2015, 05138/2015 – C8-0052/2015),

                  —

                  uzimajući u obzir izvješće Komisije o daljnjim mjerama u vezi s razrješnicom za financijsku godinu 2012. (COM(2014) 607) i radne dokumente službi Komisije priložene tom izvješću (SWD(2014) 285 i SWD(2014) 286),

                  —

                  uzimajući u obzir sporazum o partnerstvu između afričkih, karipskih i pacifičkih država te Europske zajednice i njezinih država članica, koji je potpisan u Cotonouu 23. lipnja 2000. (3) i izmijenjen u Ouagadougouu (Burkina Faso) 22. lipnja 2010. (4),

                  —

                  uzimajući u obzir Odluku Vijeća 2001/822/EZ od 27. studenoga 2001. o pridruživanju prekomorskih zemalja i područja Europskoj zajednici („Odluka o prekomorskom pridruživanju”) (5),

                  —

                  uzimajući u obzir članak 33. internog sporazuma od 20. prosinca 1995. između predstavnika vlada država članica, koji su se sastali u Vijeću, o financiranju i upravljanju pomoći Zajednice u okviru drugog financijskog protokola četvrte konvencije AKP-a i EZ-a (6),

                  —

                  uzimajući u obzir članak 32. internog sporazuma od 18. rujna 2000. između predstavnika vlada država članica, koji su se sastali u Vijeću, o financiranju i upravljanju pomoći Zajednice u okviru financijskog protokola sporazuma o partnerstvu između afričkih, karipskih i pacifičkih država te Europske zajednice i njezinih država članica, potpisanog u Cotonouu (Benin) 23. lipnja 2000. i dodjeli financijske potpore prekomorskim zemljama i područjima na koje se primjenjuje četvrti dio Sporazuma o EZ-u (7),

                  —

                  uzimajući u obzir članak 11. internog sporazuma od 17. srpnja 2006. između predstavnika vlada država članica, koji su se sastali u Vijeću, o financiranju potpore Zajednice u okviru višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu između država AKP-a i država EZ-a i o dodjeljivanju financijske pomoći prekomorskim zemljama i područjima na koja se primjenjuje četvrti dio Ugovora o EZ-u (8),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir članak 74. Financijske uredbe od 16. lipnja 1998. koji se primjenjuje na suradnju za financiranje razvoja u skladu s četvrtom konvencijom AKP-a i EZ-a (9),

                  —

                  uzimajući u obzir članak 119. Financijske uredbe od 27. ožujka 2003. koji se primjenjuje na deveti Europski razvojni fond (10),

                  —

                  uzimajući u obzir članak 142. Uredbe Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na deseti Europski razvojni fond (11),

                  —

                  uzimajući u obzir članak 93., članak 94. treću alineju i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za razvoj (A8-0102/2015),

         1.

            utvrđuje da su konačni godišnji financijski izvještaji osmog, devetog i desetog Europskog razvojnog fonda sadržani u tablici 2. godišnjeg izvješća Revizorskog suda;

         2.

            odobrava zaključenje poslovnih knjiga osmog, devetog i desetog Europskog razvojnog fonda za financijsku godinu 2013.;

         3.

            nalaže svojem predsjedniku da ovu Odluku proslijedi Vijeću, Komisiji, Sudu Europske unije, Revizorskom sudu i Europskoj investicijskoj banci te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 398, 12.11.2014., str. 1.

         (2)  SL C 401, 13.11.2014., str. 264.

         (3)  SL L 317, 15.12.2000., str. 3.

         (4)  SL L 287, 4.11.2010., str. 3.

         (5)  SL L 314, 30.11.2001., str. 1. i SL L 324, 7.12.2001., str. 1.

         (6)  SL L 156, 29.5.1998., str. 108.

         (7)  SL L 317, 15.12.2000., str. 355.

         (8)  SL L 247, 9.9.2006., str. 32.

         (9)  SL L 191, 7.7.1998., str. 53.

         (10)  SL L 83, 1.4.2003., str. 1.

         (11)  SL L 78, 19.3.2008., str. 1.


title: Odluka Političkog i sigurnosnog odbora (ZVSP) 2015/607 od 15. travnja 2015. o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2015/102 (ATALANTA/3/2015)

text:
               17.4.2015

               HR

               Službeni list Europske unije

               L 100/79

         ODLUKA POLITIČKOG I SIGURNOSNOG ODBORA (ZVSP) 2015/607
   od 15. travnja 2015.
   o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2015/102 (ATALANTA/3/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije („zapovjednik snaga EU-a”).

               (2)

               PSO je 20. siječnja 2015. donio Odluku (ZVSP) 2015/102 (2) o imenovanju kontraadmirala Jonasa HAGGRENA zapovjednikom snaga EU-a.

               (3)

               Zapovjednik operacije EU-a preporučio je imenovanje kapetana (ratna mornarica) Alfonsa GÓMEZA FERNÁNDEZA DE CÓRDOBE novim zapovjednikom snaga EU-a umjesto kontraadmirala Jonasa HAGGRENA.

               (4)

               Vojni odbor EU-a podupire tu preporuku.

               (5)

               Odluku (ZVSP) 2015/102 stoga bi trebalo staviti izvan snage.

               (6)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Kapetan (ratna mornarica) Alfonso GÓMEZ FERNÁNDEZ DE CÓRDOBA imenuje se zapovjednikom snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) od 6. svibnja 2015.
   Članak 2.
   Odluka (ZVSP) 2015/102 stavlja se izvan snage.
   Članak 3.
   Ova Odluka stupa na snagu 6. svibnja 2015.

      Sastavljeno u Bruxellesu 15. travnja 2015.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  Odluka Političkog i sigurnosnog odbora (ZVSP) 2015/102 od 20. siječnja 2015. o imenovanju zapovjednika snaga EU-a za vojnu operaciju Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke Atalanta/4/2014 (ATALANTA/1/2015) (SL L 16, 23.1.2015., str. 31.).


title: 2009/705/EZ: Odluka Komisije od 14. rujna 2009. o osnivanju europske savjetodavne skupine za pitanja potrošača

text:
               15/Sv. 22

               HR

               Službeni list Europske unije

               231

         32009D0705

               L 244/21

               SLUŽBENI LIST EUROPSKE UNIJE

         ODLUKA KOMISIJE
   od 14. rujna 2009.
   o osnivanju europske savjetodavne skupine za pitanja potrošača
   (2009/705/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               U okviru zaštite potrošača, kako je utvrđeno u članku 153. Ugovora, prikladno je da se Komisija savjetuje s potrošačima o problemima vezanim uz zaštitu njihovog interesa na razini Zajednice.

               (2)

               Od 1973. Komisiji pomaže savjetodavna skupina, uspostavljena za tu svrhu uzastopnim Odlukama, od kojih je posljednja bila Odluka Komisije 2003/709/EZ od 9. listopada 2003. o osnivanju europske savjetodavne skupine za pitanja potrošača (1).

               (3)

               Rad skupine tijekom dužeg razdoblja ukazao je na nužnost poboljšanja njene učinkovitosti, reprezentativnosti i otvorenosti. Odredbe povezane sa stvaranjem podskupina i donošenjem mišljenja skupine stoga bi trebalo pojasniti te bi one trebale utjelovljivati najbolje prakse razvijene tijekom posljednjih godina.

               (4)

               U tom pogledu, također je primjereno revidirati postupak imenovanja članova skupine koji predstavljaju nacionalne organizacije potrošača te članovima skupine uvesti dodatne obveze izvješćivanja kako bi se nacionalne organizacije potrošača mogle bolje uključiti u rad skupine.

               (5)

               Važno je osigurati da skupina i njeni članovi aktivno i učinkovito sudjeluju pri predstavljanju perspektive potrošača u opsežnim raspravama između zainteresiranih stranaka, koje su danas norma savjetovanja u Europi.

               (6)

               Radi zaštite podataka, nužno je da se obrada osobnih podataka, koji se odnose na članove skupine, provodi u skladu sa zakonodavstvom Zajednice o zaštiti pojedinaca u vezi s obradom osobnih podataka u institucijama i tijelima Zajednice,

         ODLUČILA JE:
   Članak 1.
   Europska savjetodavna skupina za pitanja potrošača
   Osniva se europska savjetodavna skupina za pitanja potrošača, dalje u tekstu „skupina”.
   Članak 2.
   Zadaća
   1.   Komisija se može savjetovati sa skupinom u svim pitanjima u vezi s interesima potrošača na razini Zajednice:
   2.   Skupina:

               (a)

               predstavlja skupinu za opće rasprave o svim pitanjima koje se odnose na interes potrošača;

               (b)

               priprema prijedloge potrošača za druge forume i na zahtjev sudjeluje u skupinama, koje savjetuju Komisiju vezano uz pitanja koja su značajna za politiku potrošača EU-a;

               (c)

               savjetuje Komisiju pri pripremi politike i aktivnosti koje imaju utjecaj na potrošače;

               (d)

               može dati mišljenje o pitanjima Zajednice koje utječu na potrošače;

               (e)

               obavješćuje Komisiju o razvojima politike potrošača u državama članicama;

               (f)

               nacionalnim organizacijama služi za prikupljanje informacija i savjetovanje o mjerama Zajednice.

         Članak 3.
   Članstvo
   1.   Skupina sastoji se od:

               (a)

               po jednog člana iz svake države članice, koji zastupa nacionalne organizacije potrošača;

               (b)

               po jednog člana iz svake europske organizacije potrošača.

         2.   Nacionalne organizacije potrošača iz stavka 1. točke (a), moraju biti reprezentativne za potrošače u skladu s nacionalnim pravilima ili praksom i djelovati na nacionalnoj razini.
   3.   Europske organizacije potrošača iz stavka 1. točke (b) moraju ispunjavati jedan od sljedeća dva niza kriterija:

               (a)

               biti nevladine, neprofitne, neovisne o industrijskom, trgovačkom, poslovnom ili kojem drugom suprotnom interesu; te

                           i.

                           imati za svoje primarne ciljeve i aktivnosti promicanje i zaštitu zdravlja, sigurnosti i gospodarskih interesa potrošača u Zajednici;

                           ii.

                           dobiti ovlaštenje za zastupanje interesa potrošača na razini Zajednice u barem polovici država članica, od nacionalnih organizacija potrošača koje su reprezentativne za potrošače, u skladu s nacionalnim pravilima ili praksom, i djeluju na regionalnoj ili nacionalnoj razini; i

                           iii.

                           podnijeti Komisiji zadovoljavajuće izvješće o svojem članstvu, unutarnjim pravilima i izvorima financiranja;

                     ili

               (b)

               biti nevladine, neprofitne, neovisne o industrijskom, trgovačkom, poslovnom ili kojem drugom suprotnom interesu; te

                           i.

                           imati za svoje primarne ciljeve i aktivnosti predstavljanje interesa potrošača u procesu standardizacije na razini Zajednice; i

                           ii.

                           dobiti ovlaštenje za zastupanje interesa potrošača na razini Zajednice u najmanje dvije trećine država članica od:

                                       —

                                       tijela reprezentativnih za nacionalne organizacija potrošača u državama članicama, u skladu s nacionalnim pravilima ili praksom, ili

                                       —

                                       u nedostatku takvih tijela, od nacionalnih organizacija potrošača u državama članicama koje su, u skladu s nacionalnim pravilima ili praksom, reprezentativne za potrošače i djeluju na nacionalnoj razini.

         4.   U Prilogu je naveden okvirni popis organizacija koje trenutačno ispunjavanje kriterije utvrđena u stavku 3.
   Članak 4.
   Imenovanje
   1.   Članovi skupine koja predstavlja nacionalne organizacije potrošača imenuju se u skladu sa stavcima 2. i 3.
   2.   Svaka država članica predlaže popis od tri kandidata, putem nacionalnih tijela koja predstavljaju organizacije potrošača, koje je osnovala ta država članica, ako ona postoje, ili kroz nadležna nacionalna tijela. Kandidati su članovi najreprezentativnijih nacionalnih organizacija potrošača u skladu s nacionalnim zakonodavstvom i praksom.
   3.   Komisija imenuje jednog člana i jednog zamjenika za svaku državu članicu u skladu sa sljedećim kriterijima:

               (a)

               kandidati imaju opširno znanje i iskustvo na području predmeta vezanih uz potrošače u EU-u;

               (b)

               prednost imaju kandidati koji još nisu bili članovi ove skupine;

               (c)

               jednaka zastupljenost spolova.

         4.   Komisija, na prijedlog europskih organizacija potrošača, imenuje članove skupine koji predstavljaju europske organizacije potrošača i zamjenika za svakog člana.
   5.   Zamjenici automatski zamjenjuju članove koji su odsutni.
   6.   Komisija objavljuje popis članova i njihovih zamjenika na internetskim stranicama Glavne uprave za zdravlje i zaštitu potrošača te u seriji C Službenog lista Europske unije. Imena članova i njihovih zamjenika prikupljaju se, obrađuju i objavljuju u skladu s Uredbom (EZ) br. 45/2001 Europskog parlamenta i Vijeća (2).
   Članak 5.
   Trajanje mandata
   1.   Mandat članova je tri godine i može se obnoviti u skladu s postupkom predviđenim u članku 4.
   2.   Na kraju trogodišnjeg razdoblja članovi i njihovi zamjenici ostaju na položaju dok se ne osigura zamjena ili dok im se obnovi mandat.
   3.   Mandat članova i zamjenika istječe prije kraja trogodišnjeg razdoblja

               (a)

               u slučaju njihove ostavke, umirovljenja ili smrti;

               (b)

               ako nacionalna tijela, koja su ih predložila za kandidate, zatraže njihovu zamjenu;

               (c)

               ako Komisija zahtijeva zamjenu članova ili zamjenika, koji više nisu sposobni učinkovito doprinositi ili ne ispunjavaju obveze utvrđene u članku 7. stavku 6.

         4.   Članovi i zamjenici se zamjenjuju do kraja trogodišnjeg razdoblja u skladu s postupkom iz članka 4. Neovisno o članku 4. stavku 2., ako se zamjenjuje samo jedan član ili jedan zamjenik koji predstavlja nacionalne organizacije potrošača, nacionalna tijela predlažu dva nova kandidata od kojih Komisija imenuje jednog u skladu s člankom 4. stavkom 3.
   Članak 6.
   Suradnici i stručnjaci
   1.   Na prijedlog Komisije, skupina može pozvati predstavnike drugih organizacija, kojima je jedan od primarnih ciljeva promicanje interesa potrošača i koje s tim ciljem aktivno djeluju na europskoj razini, da se uključe u rad skupine.
   2.   Skupina može pozvati bilo koju osobu koja je posebno stručna za određenu točku dnevnog reda da sudjeluje u njegovom radu kao stručnjak.
   Članak 7.
   Djelovanje
   1.   Komisija:

               (a)

               utvrđuje oblik i raspored prema kojima će se sastajati skupina;

               (b)

               predsjedava sastancima skupine;

               (c)

               obavlja tajničke poslove i organizira rad skupine.

         2.   Mogu se osnovati podskupine radi ispitivanja posebnih pitanja prema opisu poslova koji utvrđuje skupina. Takve se podskupine raspuštaju nakon ispunjenih svojih mandata.
   3.   Skupina može izdati mišljenje na zahtjev Komisije ili na prijedlog člana uz suglasnost Komisije. Pri traženju mišljenja, Komisija može odrediti rok u kojemu se mišljenje mora dostaviti. Za svako mišljenje skupina može među svojim članovima imenovati jednog ili više izvjestitelja. Izvjestitelj ima cjelokupnu odgovornost za pripremu mišljenja.
   4.   Skupina donosi svoj poslovnik na temelju prijedloga koji je dala Komisija.
   5.   Komisija objavljuje na internetskim stranicama Glavne uprave za zdravlje i zaštitu potrošača, na izvornom jeziku predmetnog dokumenta, svako mišljenje, svaki sažetak, zaključak ili djelomični zaključak ili radni dokument skupine.
   6.   Članovi skupine koja predstavlja nacionalne organizacije potrošača izvješćuju udruge koje predstavljaju u skupini i savjetuju se s njima. Svaki član uspostavlja učinkovit mehanizam izvješćivanja kako bi mogao sustavno obavještavati sve organizacije potrošača na nacionalnoj razini o djelovanju skupine te zauzvrat prenositi njihova stajališta skupini.
   7.   Svaki član mora izvijestiti Komisiju o svom djelovanju na ostvarivanju obveza u skladu sa stavkom 6. u prethodnoj kalendarskoj godini do 1. ožujka. Sadržaj ovog izvješća dalje se utvrđuje u poslovniku.
   Članak 8.
   Povjerljivost
   Ne dovodeći u pitanje odredbe članka 287. Ugovora, članovi skupine i njihovi zamjenici ne otkrivaju informacije dobivene za vrijeme rada u skupini ili njenim podskupinama ako ih Komisija obavijesti da je određeno mišljenje ili pitanje povjerljivo.
   Članka 9.
   Troškovi sastanaka
   1.   Komisija snosi troškove puta, i prema potrebi, smještaja članova u vezi s aktivnošću skupine u skladu s pravilima Komisije o naknadi za vanjske stručnjake.
   2.   Članovi ne primaju naknadu za pružene usluge.
   3.   Troškovi sastanaka pokrivaju se u okviru godišnjeg proračuna koji je odgovorna služba Komisije predvidjela za rad skupine.
   Članak 10.
   Stavljanje izvan snage
   Odluka 2003/709/EZ stavlja se izvan snage.

      Sastavljeno u Bruxellesu 14. rujna 2009.

            Za Komisiju

         Meglena KUNEVA

            Članica Komisije

      (1)  SL L 258, 10.10.2003., str. 35.

      (2)  SL L 8, 12.1.2001., str. 1.
   PRILOG
   Organizacije koje trenutačno ispunjavaju kriterije iz članka 3. stavka 3. su:

               —

               BEUC — Bureau Européen des Unions des Consommateurs,

               —

               NEC — European Association for the Co-ordination of Consumer Representation in Standardisation.


title: 2008/584/EZ: Odluka Vijeća od 15. srpnja 2008. o izmjeni Odluke 2006/493/EZ o određivanju iznosa potpora Zajednice ruralnom razvoju za razdoblje od 1. siječnja 2007. do 31. prosinca 2013. , njegova godišnja raščlamba i najmanji iznos koji se usmjerava u regije koje su prihvatljive prema Cilju približavanja

text:
               03/Sv. 037

               HR

               Službeni list Europske unije

               24

         32008D0584

               L 188/26

               SLUŽBENI LIST EUROPSKE UNIJE

               15.07.2008.

      ODLUKA VIJEĆA

   od 15. srpnja 2008.
   o izmjeni Odluke 2006/493/EZ o određivanju iznosa potpora Zajednice ruralnom razvoju za razdoblje od 1. siječnja 2007. do 31. prosinca 2013., njegova godišnja raščlamba i najmanji iznos koji se usmjerava u regije koje su prihvatljive prema Cilju približavanja
   (2008/584/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (1), a posebno njezin članak 69. stavak 1.,
   uzimajući u obzir prijedlog Komisije,
   budući da:

               (1)

               Odluka Vijeća 2006/493/EZ (2) određuje iznos potpore Zajednice ruralnom razvoju za razdoblje od 1. siječnja 2007. do 31. prosinca 2013., njegovu godišnju raspodjelu i najmanji iznos koji se dodjeljuje regijama koje imaju pravo na pomoć u okviru Cilja približavanja.

               (2)

               S obzirom da je proračunsko tijelo u skladu s Uredbom (EZ) br. 1698/2005 odlučilo preraspodijeliti neka raspoloživa odobrena sredstva za preuzimanje obveza u okviru potpore Zajednice za ruralni razvoj, koja nisu bila iskorištena u 2007., na temelju stavka 48. Međuinstitucionalnog sporazuma između Europskog parlamenta, Vijeća i Komisije o proračunskoj disciplini i dobrom financijskom upravljanju (3), Odluku 2006/493/EZ potrebno je izmijeniti tako da se ta sredstva preraspodijele na razdoblje od 1. siječnja 2008. do 31. prosinca 2013.

               (3)

               Odluku 2006/493/EZ potrebno je stoga odgovarajuće izmijeniti,

         ODLUČILO JE:
   Članak 1.
   Prilog Odluci 2006/493/EZ zamjenjuje se tekstom iz Priloga ovoj Odluci.
   Članak 2.
   Ova se Odluka primjenjuje od 1. siječnja 2008.

      Sastavljeno u Bruxellesu 15. srpnja 2008.

            Za Vijeće

            Predsjednik

         M. BARNIER

      (1)  SL L 277, 21.10.2005., str. 1. Uredba kako je zadnje izmijenjena Uredbom (EZ) br. 146/2008 (SL L 46, 21.2.2008., str. 1.).

      (2)  SL L 195, 15.7.2006., str. 22.

      (3)  SL C 139, 14.6.2006., str. 1. Sporazum zadnje izmijenjen Odlukom 2008/371/EZ Europskog parlamenta i Vijeća (SL L 128, 16.5.2008., str. 8.).
   PRILOG

         „PRILOG
         Ukupan iznos odobrenih sredstava za preuzimanje obaveza za razdoblje 2007.-2013., godišnja raspodjela i najmanji iznosi koji se dodjeljuju regijama koje imaju pravo na pomoć u okviru Cilja približavanja (1)

                     Cijene u 2004. u eurima (2)

                     2007.

                     2008.

                     2009.

                     2010.

                     2011.

                     2012.

                     2013.

                     Ukupno

                     Ukupan iznos za EU-25 uz Bugarsku i Rumunjsku

                     9 325 497 783

                     10 788 767 263

                     10 515 007 756

                     10 278 583 653

                     9 824 886 713

                     9 588 187 168

                     9 356 225 581

                     69 677 155 918

                     Najmanji iznos za regije koje imaju pravo na pomoć u okviru Cilja približavanja

                     27 676 975 284

         Ukupan iznos odobrenih sredstava za preuzimanje obaveza za razdoblje 2007.-2013., godišnja raspodjela i najmanji iznosi koji se dodjeljuju regijama koje imaju pravo na pomoć u okviru Cilja približavanja (3)

                     Tekuće cijene u eurima (4)

                     2007.

                     2008.

                     2009.

                     2010.

                     2011.

                     2012.

                     2013.

                     Ukupno

                     Ukupan iznos za EU-25 uz Bugarsku i Rumunjsku

                     9 896 292 851

                     11 678 108 653

                     11 609 418 209

                     11 575 354 634

                     11 285 706 554

                     11 234 089 442

                     11 181 555 662

                     78 460 526 005

                     Najmanji iznos za regije koje imaju pravo na pomoć u okviru Cilja približavanja

                     31 232 644 963

      (1)  Prije obavezne modulacije i drugih prijenosa iz tržišno povezanih izdataka i izravnih plaćanja u okviru zajedničke poljoprivredne politike na ruralni razvoj.

      (2)  Iznosi su zaokruženi na euro.

      (3)  Prije obavezne modulacije i drugih prijenosa iz tržišno povezanih izdataka i izravnih plaćanja u okviru zajedničke poljoprivredne politike na ruralni razvoj.

      (4)  Iznosi su zaokruženi na najbliži euro.”


title: Odluka Vijeća 2010/656/ZVSP od 29. listopada 2010. o produljenju mjera ograničavanja protiv Côte d’Ivoirea

text:
               18/Sv. 006

               HR

               Službeni list Europske unije

               166

         32010D0656

               L 285/28

               SLUŽBENI LIST EUROPSKE UNIJE

               29.10.2010.

      ODLUKA VIJEĆA 2010/656/ZVSP
   od 29. listopada 2010.
   o produljenju mjera ograničavanja protiv Côte d’Ivoirea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 13. prosinca 2004. donijelo Zajedničko stajalište 2004/852/ZVSP o mjerama ograničavanja protiv Côte d’Ivoirea (1) kako bi provelo mjere koje su protiv Côte d’Ivoire uvedene Rezolucijom Vijeća sigurnosti Ujedinjenih naroda (dalje u tekstu „UNSCR”) 1572 (2004).

               (2)

               Vijeće je 23. siječnja 2006. donijelo Zajedničko stajalište 2006/30/ZVSP (2) kojim se produljuju mjere ograničavanja protiv Côte d’Ivoirea za daljnjih 12 mjeseci i dopunjuju mjerama ograničavanja koje su uvedene na temelju točke 6. UNSCR 1643 (2005).

               (3)

               Nakon produljenja mjera ograničavanja protiv Côte d’Ivoirea na temelju Rezolucije UNSCR 1842 (2008), Vijeće je 18. studenoga 2008. donijelo Zajedničko stajalište 2008/873/ZVSP (3) o daljnjem produljenju mjera ograničavanja uvedenih protiv Côte d’Ivoirea s pravnim učinkom od 1. studenoga 2008.

               (4)

               Vijeće sigurnosti Ujedinjenih naroda donijelo je 15. listopada 2010. Rezoluciju UNSCR 1946 (2010) kojom se produljuju mjere uvedene protiv Côte d’Ivoirea na temelju Rezolucije UNSCR 1572 (2004) i na temelju točke 6. Rezolucije UNSCR 1643 (2005) do 30. travnja 2011. i kojom su izmijenjene mjere ograničavanja vezane uz oružje.

               (5)

               Mjere ograničavanja uvedene protiv Côte d’Ivoirea bi se stoga trebale produljiti. Osim zbog iznimke o embargu na oružje predviđene Rezolucijom UNSCR 1946 (2010), mjere ograničavanja potrebno je izmijeniti kako bi izuzele i drugu opremu koju je samostalno uključila Unija.

               (6)

               Provedbene mjere Unije propisane su Uredbom Vijeća (EZ) br. 174/2005 od 31. siječnja 2005. o uvođenju ograničenja pri osiguranju pomoći vezane uz vojne aktivnosti u Côte d’Ivoire (4), Uredbom Vijeća (EZ) br. 560/2005 od 12. travnja 2005. o uvođenju određenih posebnih mjera usmjerenih protiv određenih osoba i subjekata vezano uz prilike u Côte d’Ivoireu (5) i Uredbom Vijeća (EZ) br. 2368/2002 od 20. prosinca 2002. o provedbi postupka certificiranja Procesa Kimberley za međunarodnu trgovinu neobrađenim dijamantima (6),

         DONIJELO JE OVU ODLUKU:
   Članak 1.
   1.   Zabranjuje se prodaja, nabava, prijenos ili izvoz oružja i srodnog materijala svih vrsta u Côte d’Ivoire, uključujući oružje i streljivo, vojna vozila i opremu, paravojnu opremu i rezervne dijelove za sve navedeno te opremu koja bi se mogla upotrijebiti za unutarnju represiju, od strane državljana država članica ili s državnog područja država članica ili uporabom plovila ili zrakoplova država članica, neovisno o tome potječe li navedeno s državnog područja država članica ili ne potječe.
   2.   Zabranjuje se također:

               (a)

               fizičkim i pravnim osobama, subjektima ili tijelima u Côte d’Ivoireu ili za uporabu u toj državi, posredno ili neposredno, osigurati tehničku pomoć, posredničke i druge usluge koje su povezane s robom iz stavka 1. ili su povezane s osiguranjem, proizvodnjom, održavanjem i uporabom te robe;

               (b)

               osigurati, neposredno ili posredno, financiranje ili financijsku pomoć koja je povezana s robom iz stavka 1., uključujući u prvome redu subvencije, zajmove i osiguranje kreditnih izvoznih poslova za svaku prodaju, nabavu, prijenos ili izvoz te robe ili pružiti financijsku pomoć za osiguranje s tim povezane tehničke pomoći, posredničkih i drugih usluga, svim fizičkim i pravnim osobama, subjektima ili tijelima u Côte d’Ivoireu ili za uporabu u toj državi.

         Članak 2.
   Članak 1. ne primjenjuje se na:

               (a)

               nabavu i tehničku pomoć namijenjenu isključivo za potporu ili uporabu u operaciji Ujedinjenih naroda u Côte d’Ivoireu i francuskih snaga koje ih podupiru;

               (b)

               sljedeće unaprijed odobreno od strane Odbora ustanovljenog u skladu sa stavkom 14. rezolucije UNSCR 1572 (2004) (dalje u tekstu „Odbor za sankcije”):

                           i.

                           prodaju, nabavu, prijenos ili izvoz neubojite vojne opreme koja je namijenjena isključivo za humanitarne svrhe ili za zaštitu, uključujući opremu namijenjenu za operacije upravljanje krizom Unije, UN-a, Afričke Unije i Gospodarske zajednice zapadnih afričkih država (ECOWAS);

                           ii.

                           prodaju, nabavu, prijenos ili izvoz neubojite vojne opreme koja je namijenjena isključivo da sigurnosnim snagama Côte d’Ivoirea pri održavanju javnog reda omogući primjenu samo odgovarajuće i razmjerne sile;

                           iii.

                           osiguranje financiranja i financijske pomoći povezane s opremom iz točaka i. i ii.;

                           iv.

                           osiguranje tehničke pomoći i izobrazbe povezane s opremom iz točaka i. i ii.;

               (c)

               prodaju, nabavu, prijenos ili izvoz zaštitne odjeće, uključujući zaštitne prsluke i vojne kacige, koje isključivo za svoju osobnu uporabu privremeno u Côte d’Ivoire izvozi osoblje Ujedinjenih naroda, osoblje Unije ili njezinih država članica, predstavnici medija i humanitarni djelatnici, djelatnici razvojne pomoći i s tim djelatnostima povezano osoblje.

               (d)

               prodaju ili nabavu u obliku privremenog prijenosa ili izvoza u Côte d’Ivoire za snage države koja poduzima mjere u skladu s međunarodnim pravom isključivo i neposredno za lakšu evakuaciju svojih državljana i osoba za koje ima konzularnu nadležnost u Côte d’Ivoireu, prema prethodnom službenom obavještenju Odbora za sankcije;

               (e)

               prodaju, nabavu, prijenos ili izvoz oružja i srodnog materijala te tehničke izobrazbe i pomoći namijenjene isključivo za potporu ili uporabu u procesu restrukturiranja obrambenih i sigurnosnih snaga u skladu sa stavkom 3. točkom (f) Sporazuma Linas-Marcoussis nakon prethodnog odobrenja Odbora za sankcije;

               (f)

               prodaju, nabavu, prijenos ili izvoz neubojite vojne opreme ili opreme koja bi se mogla upotrijebiti za unutarnju represiju, a koja je namijenjena isključivo da sigurnosnim snagama u Côte d’Ivoire omogući uporabu samo odgovarajuće i razmjerne sile pri održavanju javnog reda, te osiguranje financiranja i financijske pomoći ili tehničke pomoći i izobrazbe povezane s tom opremom.

         Članak 3.
   U skladu s Rezolucijom UNSCR 1643 (2005) zabranjuje se neposredan i posredan uvoz svih neobrađenih dijamanata iz Côte d’Ivoirea u Uniju, neovisno o tome potječu li takvi dijamanti iz Côte d’Ivoirea ili ne potječu.
   Članak 4.
   1.   Države članice poduzimaju potrebne mjere za sprečavanje ulaska ili provoza preko svojeg državnog područja osobama koje je odredio Odbor za sankcije koje predstavljaju opasnost za proces uspostave mira i postizanje nacionalnog pomirenja u Côte d’Ivoireu, ponajprije osobama koje onemogućuju provedbu Sporazuma Linas-Marcoussis i Accra III i svim drugim osobama koje se smatraju odgovornima za teške povrede ljudskih prava i međunarodnog humanitarnog prava u Côte d’Ivoireu na temelju odgovarajućih informacija, svim drugim osobama koje javno potiču mržnju i nasilje te svim drugim osobama za koje Odbor za sankcije utvrdi da krše mjere uvedene na temelju stavka 7. Rezolucije UNSCR 1572 (2004).
   Osobe iz prvog podstavka navedene su u Prilogu.
   2.   Stavak 1. ne obvezuje državu članicu da svojim državljanima odbije ulazak na svoje državno područje.
   3.   Stavak 1. ne primjenjuje se kad Odbor za sankcije utvrdi da:

               (a)

               je putovanje opravdano nužnim humanitarnim potrebama, uključujući vjerske obveze;

               (b)

               bi iznimka unaprijedila ciljeve rezolucija UNSC za uspostavu mira i pomirenja u Côte d’Ivoireu i stabilnost u regiji.

         4.   U slučajevima kad na temelju stavka 3. država članica odobri ulaz ili provoz preko svojeg državnog područja osobama koje je odredio Odbor za sankcije, odobrenje mora biti ograničeno na svrhu za koju je izdano i na osobe na koje se odnosi.
   Članak 5.
   1.   Zamrzavaju se sva sredstva i gospodarski izvori koji su u vlasništvu ili koje neposredno ili posredno nadziru osobe ili subjekti koje je odredio Odbor za sankcije u skladu s člankom 4. stavkom 1. ili koje drže subjekti koji su u vlasništvu ili koje neposredno ili posredno nadziru ti subjekti ili te osobe ili bilo koje druge osobe koje djeluju u njihovo ime ili prema njihovim uputama kako je odredio Odbor za sankcije.
   Osobe iz prvog podstavka navedene su u Prilogu.
   2.   Osobama ili subjektima koji su navedeni u stavku 1. zabranjeno je izravno ili neizravno davati na raspolaganje ili u korist bilo kakva sredstva, financijsku imovinu ili gospodarske izvore.
   3.   Države članice mogu odobriti izuzeća od mjera iz stavaka 1. i 2. za sredstva i gospodarske izvore koji su:

               (a)

               potrebni za osnovne izdatke, uključujući plaćanja za prehrambene proizvode, stanarinu ili hipoteku, lijekove i zdravstvenu skrb, poreze, premije osiguranja i naknade za usluge komunalnih službi;

               (b)

               namijenjeni isključivo plaćanju opravdanih honorara i povrata za izdatke povezane s pružanjem pravnih usluga;

               (c)

               namijenjeni isključivo plaćanju pristojba ili naknada za usluge, u skladu s nacionalnim zakonodavstvom, rutinskog čuvanja ili upravljanja zamrznutim sredstvima ili gospodarskim izvorima; ili;

               (d)

               potrebni za izvanredne izdatke, nakon što predmetna država članica službeno obavijesti Odbor za sankcije i dobije njegovo odobrenje;

               (e)

               predmet pljenidbe ili odluke donesene u sudskom, upravnom ili arbitražnom postupku i u tom se slučaju sredstva i gospodarski izvori mogu upotrijebiti za izvršenje tog založnog prava ili odluke, pod uvjetom da je založno pravo nastalo ili odluka bila izrečena prije nego što je Odbor za sankcije predmetnu osobu ili subjekt odredio i da nije u korist osobe ili subjekta iz ovog članka, nakon što je predmetna država članica o tom službeno obavijestila Odbor za sankcije.

         Iznimke iz stavka 3. točaka (a), (b) i (c) mogu se odobriti nakon što predmetna država članica službeno obavijesti Odbor za sankcije o svojoj namjeri da, kad je to potrebno, odobri pristup takvim sredstvima i gospodarskim izvorima i ako odbor za sankcije u roku dva radna dana nakon primitka takve službene obavijesti ne donese negativnu odluku.
   4.   Stavak 2. ne primjenjuje se na priljev na zamrznute račune iz naslova:

               (a)

               kamata ili drugih prihoda na tim računima; ili

               (b)

               plaćanja dospjelih prema ugovorima i sporazumima koji su sklopljeni ili obvezama koje su nastale prije datuma kad su ti računi postali predmetom mjera ograničavanja na temelju Zajedničkog stajališta 2004/852/ZVSP ili ove Odluke,

         pod uvjetom da svaka takva kamata, drugi prihodi ili plaćanja i dalje podliježu odredbama stavka 1.
   Članak 6.
   Vijeće utvrđuje popis u Prilogu i mijenja ga i dopunjuje u skladu s odlukama Vijeća sigurnosti Ujedinjenih naroda ili Odbora za sankcije.
   Članak 7.
   1.   Kad Vijeće sigurnosti ili Odbor za sankcije odredi osobu ili subjekt, Vijeće tu osobu ili subjekt uključuje u Prilog. Vijeće svoju odluku, zajedno s razlozima za uvrštenje na popis, priopćuje predmetnoj osobi ili subjektu, neposredno, ako je adresa poznata ili putem objave službene obavijesti, i na taj način daje osobi ili subjektu mogućnost da se očituje.
   2.   Kad se očitovanje podnese ili novi važni dokazi, Vijeće svoju odluku preispituje i o tome obavješćuje predmetnu osobu ili subjekt.
   Članak 8.
   1.   U Prilogu se navode razlozi za uvrštenje osoba i subjekata koje podnese Vijeće sigurnosti i Odbor za sankcije.
   2.   Prilog uključuje, kad su dostupne, i informacije koje osigurava Vijeće sigurnosti ili Odbor za sankcije koje su potrebne za utvrđivanje identiteta predmetnih osoba ili subjekata. Kad je riječ o osobama te informacije mogu uključivati imena uključujući i nadimke, datum i mjesto rođenja, državljanstvo, broj putovnice i osobne iskaznice, spol, adresu te funkciju ili profesiju. Kad je riječ o subjektima, te informacije mogu uključivati imena, mjesto i datum registracije, broj registracije i sjedište poslovanja. Podaci u Prilogu uključuju i datum uvrštenja od strane Vijeća sigurnosti ili Odbora za sankcije.
   Članak 9.
   Stavljaju se izvan snage Zajednička stajališta 2004/852/ZVSP i 2006/30/ZVSP.
   Članak 10.
   1.   Ova Odluka stupa na snagu na dan donošenja.
   2.   Odluka se revidira, mijenja ili dopunjuje odnosno prema potrebi stavlja izvan snage u skladu s odgovarajućim odlukama Vijeća sigurnosti Ujedinjenih naroda.

      Sastavljeno u Bruxellesu 29. listopada 2010.

            Za Vijeće

            Predsjednik

         S. VANACKERE

      (1)  SL L 368, 15.12.2004., str. 50.

      (2)  SL L 19, 24.1.2006., str. 36.

      (3)  SL L 308, 19.11.2008., str. 52.

      (4)  SL L 29, 2.2.2005., str. 5.

      (5)  SL L 95, 14.4.2005., str. 1.

      (6)  SL L 358, 31.12.2002., str. 28.
   PRILOG

      Popis osoba iz članaka 4. i 5.

               Ime (i mogući nadimci)

               Podaci za utvrđivanje identiteta (datum i mjesto rođenja (d.r. i m.r.), br. putovnice/osobne iskaznice itd.)

               Razlozi uvrštenja na popis

               Datum unosa UN-a

               1.

               BLÉ GOUDÉ, Charles (i general; Génie de kpo, Gbapé Zadi)

               d.r.: 1.1.1972.
               Državljanstvo: Côte d’Ivoire
               P.: 04LE66241 République de Côte d’Ivoire izdana 10.11.2005. važenje do 9.11.2008.
               PD.: AE/088 DH 12 République de Côte d’Ivoire izdana 20.12.2002. važenje do 11.12.2005.
               P.: 98LC39292 République de Côte d’Ivoire izdana 24.11.2000. važenje do 23.11.2003.
               Mjesto rođenja: Guibéroua (Gagnoa) ili Niagbrahio/Guiberoua ili Guiberoua
               Adresa poznata 2001.: Yopougon Selmer, Bloc P 170; i u Hotel Ivoire
               Adresa iz putne isprave br. C2310421 koju je izdala Švicarska 15.11.2005. i važenje do 31.12.2005.: Abidjan, Cocody

               Vođa COJEP („Mladi domoljubi”) višekratni javni pozivi na nasilje protiv objekata i osoblja Ujedinjenih naroda i protiv stranaca; vođenje i sudjelovanje u nasilju u uličnoj miliciji (paravojsci), uključujući tučnjave, silovanja i izvansudska pogubljenja; zastrašivanje Ujedinjenih naroda, Međunarodne radne skupine (IWG), političke oporbe i nezavisnog tiska; sabotaža međunarodnih radio postaja; ometanje djelovanja IWG, operacije Ujedinjenih naroda u Côte d’Ivoire (UNOCI), francuskih snaga i procesa uspostave mira kako je definirano rezolucijom 1643 (2005).

               7. veljače 2006.

               2.

               DJUÉ, Eugène N’goran Kouadio

               d.r.: 1.1.1966. or 20.12.1969.
               Državljanstvo: Côte d’Ivoire.
               P.: 04 LE 017521 izdana 10. veljače 2005. i važenje do 10. veljače 2008.

               Vođa Union des Patriotes pour la Libération Totale de la Côte d’Ivoire (Savez domoljuba za potpuno oslobađanje Côte d’Ivoire) (UPLTCI). Višekratni jani pozivi na nasilje protiv objekata i osoblja Ujedinjenih naroda i protiv stranaca; vođenje i sudjelovanje u nasilju u uličnoj miliciji (paravojsci), uključujući tučnjave, silovanja i izvansudska pogubljenja; zastrašivanje Ujedinjenih naroda, Međunarodne radne skupine (IWG), UNOCI, francuskih snaga i procesa uspostave mira kako je definirano rezolucijom 1643 (2005).

               7. veljače 2006.

               3.

               FOFIE, Martin Kouakou

               d.r.: 1.1.1968.
               Državljanstvo: Côte d’Ivoire.
               Mjesto rođenja: BOHI, Côte d’Ivoire
               Burkina Faso. Osobna iskaznica br.: 2096927 izdana 17. ožujka 2005.
               Potvrda (certifikat) o državljanstvu Burkine Faso: CNB N.076 (17. veljače 2003.)
               Očevo ime: Yao Koffi FOFIE
               Majčino ime: Ama Krouama KOSSONOU
               Côte d’Ivoire Osobna iskaznica br.: 970860100249 izdana 5. kolovoza 1997. važenje do 5. kolovoza 2007.

               Zapovijedajući glavni vodnik „Novih snaga”, područje Korhogo. Snage pod njegovim zapovjedništvom su suprotnosti s konvencijama o ljudskim pravima i međunarodnim humanitarnim pravom, novačile djecu vojnike, izvršavale otmice, uvodile prisilan rad, seksualno zlostavljali žene, arbitrarno provodili uhićenja i izvansudska pogubljenja,: ometanje djelovanja IWG, UNOCI, francuskih snaga i procesa uspostave mira kako je definiran o Rezolucijom 1643 (2005).

               7. veljače 2006.


title: 2010/406/EU: Odluka Vijeća od 12. srpnja 2010. o dodjeli sredstava opozvanih iz projekata u okviru devetog i prethodnih Europskih fondova za razvoj (EDF) za rješavanje potreba najranjivijeg stanovništva u Sudanu

text:
               11/Sv. 117

               HR

               Službeni list Europske unije

               7

         32010D0406

               L 189/14

               SLUŽBENI LIST EUROPSKE UNIJE

         ODLUKA VIJEĆA
   od 12. srpnja 2010.
   o dodjeli sredstava opozvanih iz projekata u okviru devetog i prethodnih Europskih fondova za razvoj (EDF) za rješavanje potreba najranjivijeg stanovništva u Sudanu
   (2010/406/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217.,
   uzimajući u obzir prijedlog Europske komisije,
   uzimajući u obzir Unutarnji sporazum predstavnika vlada država članica, koji su se sastali unutar Vijeća, o financiranju pomoći Zajednice na temelju višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu između AKP-a i EZ-a i o dodjeljivanju financijske pomoći za prekomorske zemlje i područja na koje se primjenjuje četvrti dio Ugovora o EZ-u (1), a posebno njegov članak 1. stavak 4. i članak 6.,
   budući da:

               (1)

               Vlada Sudana odlučila je ne ratificirati Sporazum o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (2), kako je prvi put izmijenjen u Luxembourgu 25. lipnja 2005. (3), pri čemu je izgubila pristup Nacionalnom indikativnom programu (NIP) u okviru Europskog fonda za razvoj (EDF) s ukupnim iznosom sredstava od 294,9 milijuna EUR, koji se sada nalaze u 10. EDF-u.

               (2)

               Trenutačna politička situacija u Sudanu, kao i humanitarna kriza u Darfuru, Južnom Sudanu, Istočnom Sudanu i prijelaznim područjima, zahtjeva snažan angažman Europske unije, uključujući pružanjem neophodne pomoći sudanskom stanovništvu. S obzirom na to da sredstva iz 10. EDF-a nisu raspoloživa, jako će se smanjiti kapacitet Unije za pružanje pomoći stanovništvu i stabilizaciji zemlje, što bi moglo imati posljedice za širu regiju.

               (3)

               Kako bi se premostio financijski jaz koji će nastati, primjereno je koristiti sredstva opozvana iz devetog i prethodnih EDF-a.

               (4)

               Sredstva bi trebalo koristiti za rješavanja potreba najranjivijeg stanovništva u Sudanu, posebno u sukobom pogođenim područjima, uključujući Darfur, Južni Sudan, Istočni Sudan i prijelazna područja. Dodijelit će se na temelju odluke o financiranju koju će donijeti Komisija. Trebalo bi donijeti odluku i o pokrivanju troškova potpornih mjera.

               (5)

               Sredstvima bi trebalo upravljati putem centraliziranog i zajedničkog upravljanja i, radi pojednostavljenja, u skladu s provedbenim dogovorima za 10. EDF,

         DONIJELO JE OVU ODLUKU:
   Članak 1.
   1.   Iznos od 150 milijuna EUR iz sredstava opozvanih iz projekata u okviru devetog i prethodnih Europskih fondova za razvoj (EDF) dodjeljuje se za rješavanje potreba najranjivijeg stanovništva u Sudanu. 2 % tog iznosa dodjeljuje Komisija za troškove potpore.
   2.   Tim se fondovima upravlja putem centraliziranog i zajedničkog upravljanja u skladu s pravilima i postupcima koji se primjenjuju na 10. EDF.
   Članak 2.
   Ova Odluka stupa na snagu sljedećeg dana od dana donošenja.

      Sastavljeno u Bruxellesu 12. srpnja 2010.

            Za Vijeće

            Predsjednica

         S. LARUELLE

      (1)  SL L 247, 9.9.2006., str. 32.

      (2)  SL L 317, 15.12.2000., str. 3.

      (3)  SL L 209, 11.8.2005., str. 27.


title: 2013/553/EU: Odluka Europskog parlamenta od 17. travnja 2013. o zaključenju poslovnih knjiga za osmi, deveti i deseti Europski fond za razvoj za financijsku godinu 2011.

text:
               16.11.2013

               HR

               Službeni list Europske unije

               L 308/19

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga za osmi, deveti i deseti Europski fond za razvoj za financijsku godinu 2011.
   (2013/553/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.